**Զուլեյկա Ռոբինսոն** (անգլ.՝ Zuleikha Robinson, հունիսի 29, 1977(1977-06-29), Լոնդոն, Միացյալ Թագավորություն), բրիտանացի դերասանուհի։ Առավել հայտնի է «Իդալգո», «Վենետիկյան վաճառական», «Միայնակ սլաքներ», «Նոր Ամստերդամ», «Կորուսյալները» և «Հռոմ» ֆիլմերում ու հեռուստասերիալներում խաղացած դերերով։

Կենսագրություն
--------------

Զուլեյկա Ռոբինսոնը ծնվել է 1977 թվականի հունիսի 29-ին Լոնդոնում։ Նրա հայրը անգլիացի է, մայրը՝ հնդկամուսուլմանական ծագմամբ բիրմանուհի։ Նրա անունը պարսկական արմատներ ունի։ Զուլեյկան ավարտել է Լոս Անջելեսի Դրամատիկ արվեստի ամերիկյան ակադեմիան։ Նրա երակներով հոսում է պարսիկների, մալայացիների և շոտլանդացիների արյունը։

Ռոբինսոնն իր դերասանական կարիերան սկսել է 2000-ական թվականներին։ Հանդիսատեսին հայտնի է «Միայնակ սլաքներ» հեռուստասերիալում խաղացած *Իվ Ադել Հարլոուի* դերով։ Նա խաղացել է ոչ մեծ, բայց բավականին նշանակալի դեր (ստրկուհի Գայա) «Հռոմ» հեռուստասերիալում («HBO»-ի արտադրությունը)։ Խաղացել է *Էվա Մարկես* դետեկտիվի դերը «Նոր Ամստերդամ» հեռուստադրամայում (FOX-ի արտադրությունը) և «Գաղտնի նյութեր» հեռուստասերիալի էպիզոդներից մեկում։ 2004 թվականին «Իդալգո» ֆիլմում խաղացել է *Ջազիրուի*, իսկ «Վենետիկյան վաճառական» ֆիլմում *Ջեսիկայի* դերը։

2009 թվականին Զուլեյկային հրավիրել են «Կորուսյալները» հեռուստասերիալ («ABC»-ի արտադրությունը), որի հինգերորդ եթերաշրջանում նա խաղացել է խորհրդավոր *Իլանայի* դերը։ «Կորուսյալների» վեցերորդ եթերաշրջանում նա կրկին հանդես է գալիս *Իլանայի* դերով, բայց այս անգամ ոչ թե որպես հրավիրված դերասանուհի, այլ հիմնական դերասանական խմբի անդամ։

2015 թվականին նկարահանվել է «Fox» ալիքի «Հետևորդները» հեռուստասերիալում։

2016 թվականին Ռոբինսոնը ստացել է Շոնդրի Ռայմսի «Դեռևս կապված» հեռուստասերիալի գլխավոր դերերից մեկը։

Ֆիլմագրություն
--------------

| Տարի | Անվանում | Բնօրինակ անվանում | Դեր |
| --- | --- | --- | --- |
| 2001 | Միայնակ սլաքներ | *The Lone Gunmen* | Իվ Ադել Հարլոու |
| 2002 | Գաղտնի նյութեր | *The X-Files* | Իվ Ադել Հարլոու / Լոիս Ռանս |
| 2004 | Իդալգո | *Hidalgo* | Ջազիրա |
| 2004 | Վենետիկյան վաճառական | *The Merchant of Venice* | Ջեսիկա |
| 2007 | Հռոմ | *Rome* | Գայա |
| 2008 | Նոր Ամստերդամ | *New Amsterdam* | Էվա Մարկես |
| 2009–2010 | Կորուսյալները | *Lost* | Իլյանա Վերդանսկի |
| 2012 | Հայրենիք | *Homeland* | Ռոյա Համադ |
| 2013 | Մենտալիստը | *Mentalist* | բժիշկ Սոնյա Քիդ |
| 2014 | Արհեստական բանականություն | *Intelligence* | Ամելիա Հեյս |
| 2013–2014 | Մի անգամ Հրաշքների աշխարհում | *Once Upon a Time in Wonderland* | Ամարա |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Movie Database — 1990.
2. ↑  Notable Past Students — American Academy of Dramatic Arts.
3. 1 2  Sengupta, Reshmi (2005 թ․ մայիսի 30). «Living up to her namesake...». Telegraph India. Վերցված է 2009 թ․ մայիսի 6-ին.
4. ↑  Evening Standard Magazine (11 Dec 2009), Daily Mail Group, United Kingdom.
5. ↑  Mitovich, Matt (2008 թ․ սեպտեմբերի 4). «*Lost* Gives *New Amsterdam* Star New Role». TV Guide. Վերցված է 2008 թ․ դեկտեմբերի 22-ին.

Արտաքին հղումներ
----------------

* Պաշտոնական կայք Արխիվացված 2011-11-30 Wayback Machine (անգլ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ |
|  |
| Չափորոշչային վերահսկողություն | BNF: 15612369c · ISNI: 0000000374209598 · LCCN: no2005009600 · VIAF: 22463178 · WorldCat VIAF: 22463178 |

 |